b'\n_START_ARTICLE_\nTrg sultana Ahmeta (Carigrad)\n_START_PARAGRAPH_\nTrg sultana Ahmeta, znan tudi kot Avgustaion po svojem prvotnem imenu, je osrednji trg v Istanbulu pred Hagijo Sofijo._NEWLINE_Trg se nahaja na lokaciji nekdanjega monumentalnega sredi\xc5\xa1\xc4\x8da prestolnice Vzhdnega rimskega imperija Konstantinopla, v tem obdobju je bil obdan s stebri\xc5\xa1\xc4\x8dem in obogaten \xc5\xa1tevilnimi visokimi zgradbami kot sta Justinijanov steber in Milion. Stal je nasproti konstantinopelskega hipodroma._NEWLINE_Po osmanskem zavzetju mesta je bila ve\xc4\x8dina trga \xc5\xbee v ru\xc5\xa1evinah; prav tako je bil v dotrajanem stanju tudi hipodrom. Osmani so obmo\xc4\x8dje preuredili v park, na njem pa izvajali \xc5\xa1tevilne obrede in procesije, ki pa so se razlikovale od teh ki so jih izvajali njihovi predhodniki. Obmo\xc4\x8dje nekdanjih konjskih dirk razli\xc4\x8dnih klubov rimskega imperija so zamenjali obredi obrezovanja in iniciacije osmanskih prestolonaslednikov. V osmanskem obdobju je sredi\xc5\xa1\xc4\x8de mesta dobilo tudi svoje novo ime - pod katerim je znano \xc5\xa1e danes - Trg sultana Ahmeta.'